લોકસભાના પૂર્વ સ્પીકર સોમનાથ ચેટર્જીનું નિધન થઈ ગયુ છે. તેઓ કિડનીની બિમારીના કારણે કોલકત્તાની એક હોસ્પિટલમાં ભરતી હતા. જ્યાં તેમને કાલથી જ વેંટિલેટર પર રાખવામાં આવ્યા હતા. ઉલ્લેખનીય છે કે 89 વર્ષના સોમનાથ ચેટર્જીને વર્ષ 2014 માં એક નાનો સેરિબ્રલ સ્ટ્રોક થયો હતો. ત્યારબાદ તેમનું સ્વાસ્થ્ય સતત કથળી રહ્યુ હતુ. દેશના લોકપ્રિય હસ્તીઓમાંના એક એવા સોમનાથ ચેટર્જી લોકસભા અધ્યક્ષના રૂપમાં ઘણી લોકપ્રિયતા મેળવી હતી અને આના કારણે જ તે સૌના લોકપ્રિય 'સોમનાથ દા' કહેવાતા હતા.